Discussió:Llista de minerals de Catalunya

message: Proposo canviar la columna "Descripció" per "Localització", i posar en allà indicacions exclusivament d'on es troba cada mineral a Catalunya. El contingut que hi ha ara mateix en els minerals que ja hi ha fets el veig bé, excepte el de l'abellaïta. Jo posaria: 
 "A Catalunya, ha estat descoberta a la mina Eureka, a Castellestaó (La Torre de Cabdella, Lleida), sent l'únic indret on se n'ha trobat. Els primers treballs per definir l’abellaïta van iniciar-se el 2012, però no va ser fins a finals del 2015 quan una comissió d’experts de l'IMA va estudiar la proposta i va comunicar l’acceptació de l’abellaïta com una nova espècie mineral. Aquest descobriment ha suposat la primera localitat tipus a Catalunya, en ser el primer mineral que s'hi descobreix al territori."
--Yuanga (disc.) 22:06, 6 gen 2017 (CET)
replies: text: Estic d'acord amb tu Yuanga, i crec que és necessari discutir aquest tema perquè avui volia afegir algun mineral a la llista però no estava segur del contingut que havia d'afegir justament perquè els altres minerals tenen una descripció dels indrets on s'han trobat mentre que l'abellaïta afegia informació sobre la seva recerca. No veig malament que en un futur hi hagi una columna que faci una descripció del mineral, però crec que no hi seria massa adient ja que sóc de l'opinió que l'objectiu de la llista és emmarcar els minerals en el context de Catalunya, si el lector està interessat en aprendre més coses sobre un mineral en concret senzillament pot clicar al link del mineral i anar al seu article principal. --Santanyiner (disc.) 15:57, 7 gen 2017 (CET)
replies: text: :I posar la informació més esquemàtica i no redactada? O "treurà punts" de cara a un AdQ --Yuanga (disc.) 16:59, 7 gen 2017 (CET)
replies: text: :: Totalment d'acord amb la proposta de posar "Localització" en comptes de "Descripció". Teoricament hauria d'anar només una breu llista dels llocs on es troba el mineral; en el cas de que sigui un mineral amb moltes localitats (com el quars o la calcita p.e.) es podria enllaçar directament a l'apartat de la pàgina corresponent on s'ennumerin detalladament les localitats. Pel que fa a la informació esquemàtica, no sé si restaria o no punts per a AdQ.--Darth (disc.) 20:50, 7 gen 2017 (CET)
replies: text: ::: Jo tampoc tinc clar si la informació hauria de ser més esquemàtica o no, hi ha llistes com Llista de nimfàlids de la península Ibèrica i Balears en què els apartats són molt concisos i llistes com Llista de quadres de Marià Fortuny que són molt més descriptives. Personalment crec que mentre la llista sigui completa i ens assegurem que les fórmules químiques són correctes i les imatges no hi manquen i les que hi ha són de bona qualitat, la llista hauria d'estar en condicions de ser acceptada com a article de qualitat. Vosaltres teniu molta més experiència amb aquests temes, per tant jo estaré d'acord amb la manera de fer-ho que vosaltres trieu.--Santanyiner (disc.) 21:19, 7 gen 2017 (CET)
replies: text: :::: Procedeixo a canviar el nom a "Localització", que en això tenim acord, mentre pensem com posar el contingut a dins. --Yuanga (disc.) 22:47, 7 gen 2017 (CET)
thread_title:  "Descripció" o "Localització" 

message: Hola, els vostres comentaris sobre si la redacció de l'apartat de localització sumaria o restaria punts de cara a la distinció de qualitat m'ha fet mirar com són les altres llistes que actualment tenen aquest distingiu. Un punt que crec hauríeu de saber és que les llistes de qualitat no tenen un apartat de "Referències" a la taula, sinó que les referències fetes servir es posen al final de cada frase descriptiva en l'apartat "Descripció/Comentari/..." que en aquest cas seria "Localització"; i per tant crec que convindria fer-ho d'aquesta manera (Vegeu, per exemple, Llista d'òperes més importants). El que també se m'ha acudit és a veure si podríem fer un apartat anàleg al de Llista de guardonats amb el Premi Nobel de Química#Guardonats per país que en aquest cas podria ser "Minerals per comarques". Què us sembla? Teniu més propostes?--Santanyiner (disc.) 21:09, 7 gen 2017 (CET)
replies: text: Sí a posar les referències amb el text, i sí a "Minerals per comarques". --Yuanga (disc.) 22:48, 7 gen 2017 (CET)
thread_title:  Referències i possible apartat nou 

message: Què us sembla afegir un peu d'imatge amb la localitat/indret d'on procedeix l'exemplar? He posat peus d'imatge com a exemple a l'abellaïta (potser un dels que menys ho necessita) i a l'acantita.--Yuanga (disc.) 23:21, 7 gen 2017 (CET)
replies: text: Em sembla molt bé! Hem de tenir en compte que més endavant s'ha d'explicar a la introducció com està feta la llista. Per cert, durant aquesta setmana aniré penjant les imatges dels minerals, si en teniu de millors per a les espècies que carregui afegiu-les si voleu!!--Darth (disc.) 00:30, 9 gen 2017 (CET)
replies: text: : A mi també, jo crec que l'ideal seria que totes les fotos fossin d'exemplars trobats a Catalunya (no sé fins a quin punt és possible). --Santanyiner (disc.) 10:39, 9 gen 2017 (CET)
replies: text: :: Sí, sí, les fotos haurien de ser d'exemplars trobats a Catalunya. --Yuanga (disc.) 21:15, 9 gen 2017 (CET)
thread_title:  Peu d'imatge 

message: Propòs reanomenar a Llista de minerals de Catalunya:
* minerals hauria d'anar en minúscula
* a Catalunya -> de Catalunya. Entenc que us referiu a trobats a Catalunya, però jo crec que a Catalunya sona bastant forçat. Què en pensau? Pau Cabot · Discussió 07:38, 9 gen 2017 (CET)
replies: text: D'acord amb en !.--Santanyiner (disc.) 10:40, 9 gen 2017 (CET)
replies: text: : +1 --Yuanga (disc.) 21:16, 9 gen 2017 (CET)
replies: text: ::Totalment d'acord!--Darth (disc.) 00:04, 10 gen 2017 (CET)
replies: text: :::  Pau Cabot · Discussió 06:58, 10 gen 2017 (CET)
thread_title:  Títol 

message: He penjat la primera tongada d'imatges [aquí he vist clar que tinc poc futur com a fotògraf :)], no sé perquè algunes imatges queden descentrades i els noms també. Les fotos de barita, atzurita i malaquita són en teoria provisionals, a l'espera de que algú en pugui pujar alguna millor (cosa que no és difícil). He canviat la imatge de la calcita, he trobat més adequat posar imatges de minerals tal i com es troben freqüentment, tot i això, si no hi esteu d'acord, podeu posar la d'abans, no hi ha problema :)--Darth (disc.) 00:08, 10 gen 2017 (CET)
replies: text: He vist que pels noms que queden mig a la dreta de la imatge i mig abaix afegir "" davant el text soluciona el problema perquè el passa a una nova línia ;).--Santanyiner (disc.) 19:47, 13 gen 2017 (CET)
thread_title:  Imatges 

message: Proposo l'eliminació de la llista. Sé que pot sonar una mica radical però ja fa uns anys que la tenim inciada i no l'hem aconseguit acabar: falten dades, minerals, descripcions, imatges... A banda que està desactualitzada, la categoria Minerals trobats a Catalunya fa una funció similar. Què en peseu? Yuanga (disc.) 13:43, 2 des 2023 (CET)
replies: text: us menciono com a principals col·laboradors de l'article.--Yuanga (disc.) 10:36, 12 gen 2024 (CET)
replies: text: :Hola ! És una decisió difícil, hi ha alguna manera de saber com de desactualitzada està la llista? Jo des de fa temps tinc pendent pujar imatges de minerals però mai trobo el moment de posar-me a fer fotos i editar-les. Entenc el que dius però potser eliminar-la és una mica precipitat, no sé quines més opcions podriem trobar.--Darth (disc.) 19:17, 12 gen 2024 (CET)
replies: text: :: Ho sé, a mi també em costa prendre la decisió però no sé com fer-ho per actualitzar-la de manera més ràpida. A l'article actualment hi ha un centenar de referències, així que suposo que hi haurà un centenar i escaig de minerals a les taules (no sé si els podem contar d'una altra manera que no sigui un a un); aquesta quantitat l'hem de comparar amb la categoria, on hi ha més de 400 minerals, i (per exemple) amb Mindat, on es citen més de 500 espècies vàlides a Catalunya.--Yuanga (disc.) 00:05, 13 gen 2024 (CET)
thread_title:  Fi de la llista?